burgasdotpro/wikipedia huggingface dataset:
Kosodrevina

Kosodrevina (alebo skôr ľudovo kosodr(i)evie) môže byť:
Kosodrevina môže byť aj lokalita na južných svahoch Chopka, pozri Kosodrevina (Chopok)
Solaris Urbino 15

Solaris Urbino 15 je model poľského nízkopodlažného autobusu, ktorý od roku 1999 až do roku 2018 vyrábala firma Solaris Bus &amp; Coach.
Autobusy Urbino 15 sú kapacitnejšou verziou štandardného modelu Urbino 12. Ide o trojnápravový mestský autobus s dĺžkou s nízkou podlahou (320 – ) v celej dĺžke vozidla. Pre nástup a výstup cestujúcich slúžia troje dvere, umiestnené na pravej bočnici. Pohon autobusov Urbino 15 môže zabezpečovať okrem klasického naftového motora aj motor na stlačený zemný plyn.
Model Solaris Urbino 15 je najviac rozšírený v Poľsku a to hlavne vo Varšave, kde je v prevádzke vyše 200 kusov. Ďalej jazdí v Lotyšsku (Daugavpils, Riga), v Nemecku a v Česku (Ostrava, Plzeň). Na Slovensku jazdí v Bratislave (22ks variant CNG) a Košiciach (34ks + 1ks CNG variant-prototyp).
V Bratislave je tento autobus s ev. č. 1218 zachovaný ako historické vozidlo.
V Košiciach premávajú hlavne na linkách 27, 52, 54, 55 a 56.
Solaris Urbino 18

Solaris Urbino 18 je kĺbový nízkopodlažný autobus, ktorý od roku 1999 vyrába poľská firma Solaris Bus &amp; Coach.
Urbino 18 je najkapacitnejší autobus z modelového radu Urbino. Je to trojnápravový mestský autobus, ktorý sa skladá z dvoch častí spojených kĺbom a prechodovým mechom. Vstup do vozidla zabezpečuje štvoro dverí. Štandardne sa ako pohonná jednotka používa naftový motor. V roku 2005 bol vyrobený jediný prototyp, ktorý je poháňaný stlačeným zemným plynom. V roku 2006 boli predstavené prvé vozidlá s hybridným pohonom a so spaľovacím motorom, ktorý spĺňa normu EEV. Tieto typy sa následne dostali aj do sériovej výroby.
Najväčšími prevádzkovateľmi týchto autobusov sú dopravné podniky v Berlíne (takmer 260 kusov) a Varšave (260 kusov). Solaris Urbino 18 jazdí aj v ďalších poľských mestách a bol exportovaný aj do iných krajín (Taliansko, Švédsko, Lotyšsko či Česko). Na Slovensku jazdia v Bratislave (prvých 6 autobusov pôvodne z Berlína v trojdverovej verzii - Solaris Urbino 18/III a 10 autobusov z Poľska - Solaris Urbino 18/IV (v Bratislave pod názvom Solaris New Urbino 18)), v Košiciach (2 autobusy pôvodne z Ostravy) a v Prešove.
V Bratislave premávali na linkách:
Minčol (vrch v Oravskej Magure; 1 139,3 m n. m.)

Minčol () je vrch v Oravskej Magure. Leží nad obcou Zázrivá, približne severne od Dolného Kubína. 
Poloha.
Nachádza sa v strednej časti pohoria, v geomorfologickom podcelku Paráč. Vrch leží v Žilinskom kraji, na hranici okresov Dolný Kubín a Námestovo a zasahuje na katastrálne územie obcí Zázrivá a Hruštín. Najbližšími sídlami sú na západe ležiace Havrania a Kozinská, miestne časti Zázrivej a východne obec Hruštín. Hrebeňom vedie hranica ochranného pásma Národného parku Malá Fatra a Chránenej krajinnej oblasti Horná Orava.
Opis.
Nachádza sa v hrebeni medzi Minčolom () a Paráčom (), nad zázrivskou osadou Havrania. Severným smerom susedí plytkým sedlom oddelená Bzinská hoľa (), Príslopec (), Paráč a Držatín (), východne leží Feračová () a Mokradská hoľa (), južne dominantný menovec Minčol () a západne Hoľa () a Kozinec (). Masív patrí do povodia Oravy; západné svahy odvodňuje Kozinský a Minčolský potok do Zázrivky, voda z východných častí smeruje prítokmi Hruštínky do Bielej Oravy. Hrebeňom vedie značený chodník.
Výhľady.
Nesúvislý riedky porast hrebeňa a vrcholu umožňuje sčasti obmedzený kruhový rozhľad. Pri vhodných podmienkach je vidieť nielen okolité vrchy Oravskej Magury, ale aj Kysuckú vrchovinu, Malú Fatru, Tatry a malú časť Oravských Beskýd.
Solaris Urbino 10

Solaris Urbino 10 je model poľského nízkopodlažného autobusu, ktorý od roku 2002 až do roku 2018 vyrábala firma Solaris Bus &amp; Coach.
Model Urbino 10 nahradil pôvodný typ Urbino 9, ktorý firma Solaris vyrábala od roku 1999. Urbino 10 je dvojnápravový mestský nízkopodlažný autobus s dĺžkou , určený pre menej vyťažené linky. Na prvej bočnici sa nachádzajú troje dvere.
Pohon okrem štandardného naftového motora môže zabezpečovať aj motor na stlačený zemný plyn.
Väčšina vozidiel bola dodaná do poľských miest (hlavne do Varšavy), ale po niekoľko kusov bolo exportovaných napríklad do Nórska, Talianska alebo Francúzska.
Na Slovensku jazdia v Bratislave (dodané v rokoch 2014 – 2015 v počte 10 ks – zväčša jazdili na linkách: a ) a v Púchove (dodané v roku 2021 v počte 3 ks pôvodom z Dornbirna dopravcu Postbus).
Paráč (vrch)

Paráč () je výrazný vrch v Oravskej Magure. Leží nad obcou Zázrivá, približne severne od Dolného Kubína. 
Poloha.
Nachádza sa v západnej polovici pohoria, v geomorfologickom podcelku Paráč. Vrch leží v Žilinskom kraji, na hranici okresov Dolný Kubín a Námestovo a zasahuje na katastrálne územie obcí Zázrivá a Oravská Lesná. Najbližším sídlom je na juhozápadnom úpätí ležiaca Havrania, miestna časť Zázrivej a severne situovaná Oravská Lesná. Hrebeňom vedie hranica ochranného pásma Národného parku Malá Fatra a Chránenej krajinnej oblasti Horná Orava a južná časť vrcholu je súčasťou rovnomennej prírodnej rezervácie.
Opis.
Paráč je súčasťou hrebeňa, tiahnúceho sa od dominantného Minčola () na severozápad, kde nadväzuje na hrebeň Kysuckej vrchoviny. Severne susedí sedlom oddelený Nový vrch (), východne Príslopec (), južne Minčol () a Hoľa () a západne Javorinka () a Beskyd (). Západné svahy sú pramennou oblasťou Bielej Oravy, do ktorej smeruje aj Nová rieka zo severných a Paráčsky potok zo severovýchodných svahov. Južnú časť hrebeňa odvodňuje riečka Zázrivka, smerujúca rovnako do rieky Orava. Hrebeňom vedie popod vrchol značený chodník z Minčola.
Výhľady.
Súvislý lesný porast pokrýva celú vrcholovú časť, preto z vrcholu je možný len veľmi obmedzený rozhľad. Z vhodných lokalít s riedkou vegetáciou je možné vidieť okolité vrchy Oravskej Magury, no pri vhodných podmienkach tiež Kysuckú vrchovinu, Malú a Veľkú Fatru, Tatry, Oravské, Sliezske, Kysucké a Moravsko-sliezske Beskydy a Javorníky.
Solaris Urbino 9

Solaris Urbino 9 je model poľského nízkopodlažného autobusu, ktorý vyrábala firma Solaris Bus &amp; Coach v rokoch 1999 až 2002.
Autobus Urbino 9 patrí do rodiny mestských autobusov Urbino. S dĺžkou približne 9 metrov je z nich najmenší. Je to dvojnápravový nízkopodlažný autobus, ktorý je určený na málo vyťažené linky. Nástup a výstup zabezpečujú dvoje dvere na pravej bočnici. Spolu bolo vyrobených iba 21 kusov, v roku 2002 ich totiž nahradila o meter dlhšia verzia s označením Urbino 10.
Všetky vyrobené autobusy boli dodané do poľských miest. Najviac ich jazdí v meste Ostrołęka (10 kusov).
Doryssos

Doryssos () alebo Doristhos bol kráľ Sparty (pravdepodobne mýtický) približne v polovici deviateho storočia pred Kr. (možno 840 – 820 pred Kr.). Pochádzal z kráľovského rodu Agiovcov.
Historické udalosti Sparty z obdobia vlády kráľa Doryssa (je možné, že mýtického) sú takmer stratené v hmlách času. V deviatom storočí pred Kr. bolo písmo v starovekom Grécku (alfabeta) ešte v kolíske, písomných záznamov sa zachovalo málo a nie sú známe žiadne historické záznamy týkajúce sa kráľa Doryssa a jeho predchodcov. 
O niekoľko storočí neskôr historik Herodotos vo svojej knihe "História" napísal, že Doryssos pochádzal z kráľovskej rodiny Agiovcov, trón dedil po otcovi Leóbótovi a jeho následníkom sa stal syn Agésilaos. Na tom sa zhodujú aj ostatní antickí historici, čo sa ale týka dĺžky doby jeho panovania, na tom už nie. Podľa Apollodóra z Atén vládol 29 rokov. Pausanias dobu vlády Doryssa kladie do obdobia pôsobenia zákonodarcu Lykurga a tvrdí, že vládol ako aj jeho syn veľmi krátko. O vláde a činoch kráľa Doryssa nám antickí historici nezanechali správy.
Čuprynivka

Čuprynivka () je dedina na Ukrajine v Lypoveckom rajóne vo Vinnyckej oblasti. Žije tu 146 obyvateľov.
Solaris Alpino

Solaris Alpino (alebo Solaris Urbino 8,6) je model poľského nízkopodlažného midibusu, ktorý od roku 2007 až do roku 2018 vyrábala firma Solaris Bus &amp; Coach.
Model Alpino bol predstavený v roku 2007. Je to dvojnápravový mestský nízkopodlažný midibus s dĺžkou 8,6 m. Je určený pre alpské štáty a do centier veľkých miest, kde je veľa úzkych a kľukatých uličiek. Na pravej bočnici sa nachádzajú dvoje dvere.
Pohon okrem štandardného naftového motora môže zabezpečovať aj motor na stlačený zemný plyn.
Väčšina vozidiel jazdí v Grécku (v Aténach 220 kusov) a 26 v Poľsku. Niekoľko kusov bolo dodaných do Nemecka, Francúzska, Rakúska, Španielska a Slovenska.
V Bratislave premáva na linkách a .
Gračac

Gračac (, ) je obec v Chorvátsku v Zadarskej župe. Skladá sa zo 40 častí a v roku 2001 v nej žilo 3 923 obyvateľov, z toho 2 689 priamo v centre obce.
Obyvateľstvo.
V celej obci v roku 2001 žilo 3 923 obyvateľov. Významné, až takmer 40 percentné zastúpenie, tu má srbská menšina.
Doprava.
Obcou prechádza významná štátna cesta 1, ktorá je alternatívnou trasou k diaľnici A1 vedúcej k Jadranskému pobrežiu a na Dalmáciu.
Minčol (vrch v Oravských Beskydách)

Minčol () je vrch v Oravských Beskydách. Leží nad obcou Mútne, približne severozápadne od Námestova.
Poloha.
Nachádza sa v strednej časti pohoria, v geomorfologickom podcelku Pilsko. Vrch leží v Žilinskom kraji, v okrese Námestovo a zasahuje na katastrálne územie obce Mútne. Najbližšími sídlami sú južne situované Mútne a juhovýchodne ležiace Oravské Veselé. Vrch patrí do Chránenej krajinnej oblasti Horná Orava.
Opis.
Minčol leží v samostatnej rázsoche, ktorá vybieha južným smerom z hlavného hrebeňa z vrchu Munczolik (). Južným smerom susedí Spálený vrch () a Súšava (), východným leží vrch Mechy () a dominantné Pilsko (), severným Munczolik a Polanica () a západným Tri kopce (), Magurka () a Veľký Grúň (). Vrch patrí do povodia rieky Orava; severné a západné svahy odvodňujú prítoky Mútňanky, východné odvádzajú vodu do rovnakej rieky Bystrým potokom. Na vrchol nevedie značený chodník.
Výhľady.
Vrcholová horská lúka umožňuje kruhový rozhľad. Viditeľné sú okolité vrchy Oravských, Kysuckých, Žywieckych a Moravsko-sliezskych Beskýd, časť Malej Fatry, Oravskej Magury, Nízkych a Západných Tatier.
Prístup.
Na vrchol nevedie značený chodník, preto prístup je možný lesnými cestami a chodníkmi. Hrebeňom severným smerom vedie červená značka z Troch kopcov pod Pilsko.
Zaujímavosť.
Zaujímavosťou je výskyt trojice rovnomenných vrchov na relatívne malom území Hornej Oravy:
Zoznam fyzikálnych článkov/?

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
Zoznam chemických článkov/?

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
Β-KryptoxantínΒ-leucínΒ-Ureidopropionáza
Zoznam plesiosaurov

Toto je zoznam plesiosaurov.
Breathe (Nickelback)

„Breathe“ je štvrtý singel kanadskej rockovej skupiny Nickelback z ich druhého štúdiového albumu "The State" vydaného v roku 1998 a následne v roku 2000. Bol to celkovo piaty singel skupiny. Premiéra singlu sa konala vo februári 2001.
Skladba na koncertoch.
Singel „Breathe“ debutoval naživo v roku 1998 počas koncertov propagujúcich album "The State" v Spojených štátoch a v Kanade. Skladba pola tiež použitá v koncertnom albume "Live at Home", ktorý bol nahraný v roku 2002 v Edmontone. Po skončení turné All The Right Reasons Tour v roku 2007 prestala byť skladba hraná naživo.
Zoznam skladieb.
CD singel:
Zostava.
Nickelback
Produkcia
Nohavice

Nohavice sú časť vrchného oblečenia, ktoré zakrýva nohy a spodnú časť tela. Nohavice zakrývajú každú nohu jednou nohavicou. Druh krátkych nohavíc, ktoré siahajú najviac po kolená, sa označuje šortky. 
V Európe a ďalších krajinách sú nohavice najbežnejším vrchným oblečením, zakrývajúcim spodnú časť tela mužov od 19. storočia. Od 20. storočia sa stali aj bežnou súčasťou ženského odevu. Nohavice upevnené okolo bokov najčastejšie drží opasok, šnúrky, alebo traky. Legíny sú forma priliehavých nohavíc z priľnavého materiálu, často z bavlny alebo lycry. Populárnym druhom nohavíc sú džínsy.
Eurovision Song Contest 1956

Eurovision Song Contest 1956 bola prvá súťaž zo série Eurovision Song Contest, ktorá sa konala v Lugane vo Švajčiarsku. Táto prvá súťaž bola pre nízku rozšírenosť televízneho vysielania najmä rozhlasovým programom, hoci v štúdiu už boli kamery. Pozadie za spevákmi bolo pomerne strohé. Iba v tento rok vysielala každá krajina dvoch súťažiacich.
Usporiadateľ zaznamenal menší problém pred začiatkom súťaže: Rakúsko, Dánsko a Spojené Kráľovstvo boli vylúčene z finále, pretože pieseň vybrali až po termíne. 
Videozáznam súťaže sa nezachoval. Hlasový záznam bol uchovaný, no chýba na ňom 20 minút (od interval aktu až po vyhlásenie). Zachovalo sa jediné video – vystúpenie víťazky Lys Assie.
História.
Eurovision Song Contest bol inšpirovaný talianskym festivalom Sanremo. Nápad zorganizovať celoeurópsku súťaž piesní sa zrodil na zasadaní Európskej vysielacej únie v Monaku, v roku 1955. Bolo rozhodnuté, že prvý ročník Eurovision Song Contest bude hostiť švajčiarske letovisko Lugano. Aj keď boli kamery v sále išlo najmä o rádiovú show. Lohengrin Filipello moderoval program, ktorý trval 1 hodinu a 40 minút. 
Umiestnenie.
V tabuľke nižšie sú výsledky, pričom sa vyhlasovalo iba 1. miesto.
Slovenská biela hus

Slovenská biela hus je slovenské národné plemeno, ktoré pochádza z okolia Nitry.
Slovenská biela hus predstavuje stredne ťažké plemeno, vhodné na produkciu mäsa, pečene a peria. Hmotnosť gunára dosahuje , samica má okolo . Vyznačuje sa kompaktným, mierne zošikmené držaným telom, ušľachtilého vzhľadu a pevnej konštitúcie. Je to plemeno otužilé s dobrým zužitkovaním pastvy so zachovaným pudom kvokavosti.
Slovenská biela hus vznikla krížením miestnych husí z Podunajska s husami maďarskými a emdemskými. Do plemena však boli občas živelne skrížené aj niektoré ďalšie plemená, najmä pomoranská hus. Štandardné zvieratá sa do značnej miery podobajú pomoranským husiam, nemálo zvierat sa však od štandardu pomerne dosť odlišuje.
Pri slovenskej bielej husi sa kladne hodnotí nenáročnosť jej chovu. Prispieva k tomu aj už spomenutý fakt, že je pri nej zachovaný pud kvokavosti. Táto prirodzená vlastnosť, ktorá je súčasťou rozmnožovacieho pudu, sa dostavuje po prvej väčšej znáškovej sérii. Životnosť husí je 12 rokov; využiteľnosť na plemenitbu v závislosti od chovných podmienok 6 rokov. Slovenská biela hus dokáže v prvom cykle zniesť 12 až 14 vajec s porcelánovobielou farbou škrupiny. Ak jej zamedzíme kvokaniu, je schopná zniesť v nasledujúcom cykle ešte ďalších 8 až 10 vajec. Aj v oblasti výživy je slovenská biela hus nenáročná. Rozhodujúca je pastva, doplnená plnohodnotnými kŕmnymi zmesami. Slovenská biela hus sa chová predovšetkým pre produkciu kvalitného mäsa. Pri nútenom dokrme husí, môže dosiahnuť živá hmotnosť vykrmovaných gunárov hranicu 11 až 12 kg. Dispozícia na produkciu veľkej a tučnej pečene, ako aj kvalitné páperové perie sú tiež fakty, ktoré prispievajú k vhodnosti slovenskej bielej husi pre drobnochovateľov.
Vzhľadom k malému počtu chovných jedincov (200 samíc a 100 samcov) sa považuje slovenská biela hus za ohrozené plemeno.
Suchovská hus

Suchovská hus je plemeno husy domácej, ktoré bolo vyšľachtené v 80-tych rokoch 20. storočia z miestnych husí chovaných v okolí Suchej nad Parnou za prikríženia tulúzskej husi, landeskej husi a pomoranskej husi. Ako samostatné plemeno bola Suchovská hus oficiálne uznaná v roku 1995. Je to národné plemeno Slovenska.
Opis.
Je to hus stredného telesného rámca (hmotnosť gunára 6,5 – , samice 5,5 – ), tvrdej konštitúcie, kompaktného pevne stavaného, skoro vodorovne držaného tela, pastevného typu, nenáročná, sedavá, vhodná pre drobnochovateľov zo znáškou 14 – 16 vajec s hmotnosťou 140 g a veľmi dobrým pudom kvokavosti. Je to hus žltodivokého sfarbenia, stredného, skôr menšieho typu, so stredne hrubým krkom, kompaktným hlbokým trupom s výrazným dvojitým podbruškom.
Početnosť.
Vzhľadom k malému počtu chovných jedincov (150 samíc a 75 samcov) sa považuje Suchovská hus za ohrozené plemeno.
Vištinská hus

Vištinská hus () je plemeno husy domácej pôvodom z Litvy. Vištinská hus bola vyšľachtená z pôvodných miestnych typov husí, ktoré boli skrížené s východopruskou husou, emdemskou a pomoranskou husou v prvej polovici 20. storočia.
Vištinská hus váži 6 –  (gunár) a 5 –  (samica). Dospieva vo veku 310 – 320 dní. Znáša okolo 20 – 40 vajec s hmotnosťou 170 – 180 g.
Mark 24 Tigerfish

Mark 24 Tigerfish je britské torpédo, ktoré používali ponorky v službe Kráľovského námorníctva v rokoch 1979 – 2004. Bolo nahradené torpédom Spearfish.
Mark 24 Tigerfish je prezentovaný ako príklad neúspešného designu s vysokou poruchovosťou. Torpédo zostavené v oblasti výskumu a dizajnu v hodnote 1,6 miliardy libier, nikdy nepreukázalo svoju vysokú hodnotu v bitke..
Faerská hus

Faerská hus () je plemeno husi domácej pôvodom z Faerských ostrovov. Faerská hus sa považuje za najstaršie plemeno husi domácej v Európe. Je pravdepodobne priamym potomkom husí, ktoré na Faerské ostrovy priniesli zo Škandinávie a Británie Vikingovia.
Okrem Faerských ostrovoch sa chová aj v Dánsku, Nórsku, Shetlandských ostrovoch a v Nemecku.
Faerská hus váži 5 –  (gunár) a 4 –  (samica). Znáša okolo 12 – 14 vajec s hmotnosťou 130 g.
Cab Calloway

Cabell „Cab“ Calloway III. (* 25. december 1907, Rochester, New York, USA - † 18. november 1994, Hockessin, Delaware) bol americký jazzový spevák. Jeho orchester bol jedným z najpopulárnejších v 30. a 40. rokoch.
Objavil sa vo filme "The Blues Brothers" v úlohe Curtisa, správcu sirotinca, učiteľa Blues Brothers.
Voodoo People (Pendulum Remix)/Out of Space (Audio Bullys Remix)

„Voodoo People (Pendulum Remix)/Out of Space (Audio Bullys Remix)“ je sedemnásty singel britskej rave skupiny The Prodigy vydaný dňa 3. októbra 2005. Bol jediným singlom vydaným z ich kompilačného albumu "". Singel bol vydaný na dvojitej A-strane a dosiahla #20 v rebríčku UK Singles Chart.
Väčšina vydaní obsahovala dva remixy, „Voodoo People“ remix od Pendulum a „Out of Space“ remix od Audio Bullys. Niektoré verzie obsahovali singel „Smack My Bitch Up“ remixovaný od Sub Focusa ako B-strana. Pendulum remix skladby „Voodoo People“ bol sprevádzaný hudobným videom režírovaným Ronom Scalpellom.
Umiestnenie v rebríčkoch.
Singel „Voodoo People (Pendulum Remix)/Out of Space (Audio Bullys Remix)“ vstúpil do rebríčka UK Singles Chart na #20 a do rebríčka Irish Singles Chart na #27 dňa 9. októbra 2005. Skladba tiež dosiahla #20 v nórskom rebríčku singlov.
Formáty a zoznam skladieb.
12" vinyl singel (disk 1) 
12" vinyl singel (disk 2) 
CD singel 
CD maxi singel 
Digitálny singel
Pomoranská hus

Pomoranská hus (, ) je plemeno husy domácej pôvodom z Pomoranska. Pomoranská hus je jedno z najstarších plemien husy domácej v Európe. Oficiálne bola ako samostatné plemeno uznaná v roku 1912, ale záznamy o tomto plemene sú už z roku 1500. Je to často chované plemeno husi po celej Európe – najviac sa chová v Nemecku, Poľsku a v Pobaltí. Pomoranská hus váži 6,5 –  (gunár) a 5,5 –  (samica). Znáša okolo 20 – 30 vajec s hmotnosťou 130 g.
Vozidlový motor

Vozidlový motor je motor určený pre priamy pohon cestných prípadne terénnych motorových vozidiel a samochodných strojov, schopný pracovať vo veľkom rozsahu otáčok a točivých momentov. 
História.
Na začiatku sa pre pohon vozidiel používal parný stroj. Už v roku 1900 prekonal parný voz Serpolet rýchlosť 100 km.h-1. V roku 1906 vozidlo Stanley s parným pohonom prekonalo rýchlosť 200 km.h-1. Parný stroj mal dostatočný výkon, ale bol príliš ťažký a veľký. V roku 1909 bol rýchlostný rekord parných vozov prekonaný vozidlom Benz s benzínovým motorom s výkonom 200 koní (147,1 kW). Dosiahol rýchlosť 205,7 km.h-1 Odvtedy sa piestové spaľovacie motory presadili ako najvýznamnejší typ vozidlových motorov, hoci si parný stroj udržal pozíciu v pohone koľajových vozidiel ešte niekoľko desaťročí.
Vozidlové piestové spaľovacie motory.
Vlastnosti.
Na motory pre cestné vozidlá sú kladené nasledovné požiadavky:
Motory pre osobné automobily majú efektívny výkon v rozmedzí 10 kW až 150 kW (vysoko výkonné aj viac). Väčšinou ide o štvortaktné motory zážihové aj vznetové, nepreplňované aj preplňované. Okrajovo sa používali dvojtaktné motory, napríklad u vozidiel Trabant alebo Wartburg. Niektoré automobily dodávajú vozidlá s Wankelovým motorom.
Motory pre nákladné automobily a ťahače majú výkon od 50 kW do 350 kW, niektoré aj viac ako 900 kW. V tomto prípade ide väčšinou o preplňované vznetové štvortaktné motory.
Menšie motory pre jednostopové vozidlá (motocykle) sú zážihové dvojtaktné do objemu približne 500 cm3, väčšie sú zážihové štvortaktné.
Adventures in Freestyle

Adventures in Freestyle je štvrtý štúdiový album britskej elektronickej skupiny Freestylers vydaný 2. októbra 2006.
Album obsahuje skladbu „Painkiller“, ktorá bola vydaná ako singel pred albumom v spolupráci so skupinou Pendulum, s ktorou spolupracovali na skladbe „Fasten Your Seatbelt“ z albumu "Hold Your Colour" skupiny Pendulum.
Národný park Juan Castro Blanco

Národný park Juan Castro Blanco je národný park v Kostarike.
Národný park Juan Castro Blanco má rozlohu 14 500 ha. Bol založený v roku 1992 a je jedným z najnovších parkov v Kostarike. Nachádza sa v provincii Alajuela, východne od Ciudad Quesada. Pozostáva zo zalesnených svahoch sopky Platanar, Viejo a Porvenir. V parku pramení niekoľko riek: Plantar, Tres Amigos, Aguas Zarcas, Toro, a nachádza sa tam veľa vodopádov.
Zo živočíchov sa v parku môžete stretnúť s druhmi kvesala a pásavcami.
Sinj

Sinj (, ) je mesto v Chorvátsku v Splitsko-dalmatínskej župe. Skladá sa zo 14 častí a v roku 2001 v ňom žilo 25 373 obyvateľov.
Polohopis.
Mesto leží v Dalmatínskom Záhorí v nadmorskej výške , od Splitu je vzdialené približne 36 kilometrov na sever.
Doprava.
Obcou prechádza významná štátna cesta 1, ktorá je alternatívnou trasou ku diaľnici A1 vedúcej k Jadranskému pobrežiu a na Dalmáciu. V jeho centre sa D1 križuje s cestou D219 vedúcou na bosniansko-hercegovinskú štátnu hranicu, ďalej s D56, ktorá vedie na západ do mesta Drniš a južne od mesta sa nachádza ešte križovatka s D60, ktorá vedie do miest Trilj a Imotski.
Perušić

Perušić je obec v Chorvátsku ležiaca v Licko-senjskej župe. Perušić sa nachádza v doline rieky Gacka, ktorá je ohraničená pohoriami Velebit a Mala Kapela. 
Obyvateľstvo.
V roku 2001 v obci žilo 3 494 obyvateľov, z toho 89 % tvorili Chorváti, 9 % Srbi a 2 % ostatné národnosti.
Doprava.
Perušić leží severne od križovatky štátnych ciest 25 a 50. Východne od intravilánu centra obce vedie diaľnica A1, na ktorú je napojená samostatným výjazdom.
Pseudometrický priestor

Pseudometrický priestor je matematická štruktúra zovšeobecňujúca pojem metrického priestoru. Pseudometrický priestor je definovaný ako metrický priestor, v ktorom môžu existovať dva rôzne body s nenulovou vzdialenosťou.
Definícia.
Pseudometrický priestor je usporiadaná dvojica formula_1, kde "X" je neprázdna množina a "d" je zobrazenie formula_2 na usporiadaných dvojiciach prvkov "X", nazývané pseudometrika na "X", pre ktoré sú splnené nasledujúce podmienky:
Kvázimetrický priestor

Kvázimetrický priestor je matematická štruktúra zovšeobecňujúca pojem metrického priestoru. Kvázimetrický priestor je definovaný ako metrický priestor, ktorého metrika nie je nutne symetrická. To znamená, že môžu existovať body "a", "b" kvázimetrického priestoru také, že vzdialenosť z "a" do "b" nie je tá istá ako vzdialenosť z "b" do "a".
Definícia.
Kvázimetrický priestor je usporiadaná dvojica formula_1, kde "X" je neprázdna množina a "d" je zobrazenie formula_2 na usporiadaných dvojiciach prvkov "X", nazývané kvázimetrika na "X", pre ktoré sú splnené nasledujúce podmienky:
Príklad.
Vzdialenosť medzi vrcholmi silne súvislého orientovaného grafu "G" s kladným ohodnotením hrán je kvázimetrikou na množine vrcholov grafu "G".
Umag

Umag (, ) je prístavné mesto v Chorvátsku ležiace na polostrove Istria v Istrijskej župe. 
Polohopis.
Mesto sa nachádza v západnej časti polostrova Istria, necelých 10 kilometrov od slovinskej štátnej hranice. Jeho súčasťou je osada Savudrija "(Salvore)", ktorá je najzápadnejším bodom Chorvátska.
Členenie mesta.
Umag sa skladá z 23 častí: Babići "(Babici)", Bašanija "(Bassania)", Crveni Vrh "(Monte Rosso)", Čepljani "(Cipiani)", Đuba "(Giubba)", Finida "(Finida)", Juricani "(Giurizzani)", Katoro "(Catoro)", Kmeti "(Metti)", Križine "(Crisine)", Lovrečica "(San Lorenzo)", Materada "(Matterada)", Monterol "(Monterol)", Murine "(Morno)", Petrovija "(Petrovia)", Savudrija "(Salvore)", Seget "(Seghetto)", Sveta Marija na Krasu "(Madonna del Carso)", Umag "(Umago)", Valica "(Valizza)", Vardica "(Vardiza)", Vilanija "(Villania)" a Zambratija "(Zambrattia)".
Obyvateľstvo.
V roku 2001 tu žilo 13 064 obyvateľov, z toho 59,6 % tvorili Chorváti, 18,3 % Taliani a zvyšok ostatné národnosti.
Šport.
Umag je každoročne v júni dejiskom antukového tenisového turnaja ATP World Tour 250 series Croatia Open Umag
Automatická prevodovka

Automatická prevodovka alebo samočinná prevodovka je druh prevodovky používaný v dopravných prostriedkoch. Umožňuje voľbu rôznych rýchlostných stupňov, ale mení ich za stáleho ťahu motora. Vodič pre radenie ani rozjazd nepotrebuje ovládať spojku.
Ovládanie automatickej prevodovky.
Na páke sa tiež nachádza tlačidlo, ktoré je potrebné stlačiť pri niektorých zmenách polohy páky. Zabraňuje sa tak neúmyselným zmenám, ktoré môžu byť pre prevodovku fatálne (napr. zaradenie spiatočky vo vysokej rýchlosti).
Labin

Labin () je mesto v Chorvátsku na polostrove Istria. V roku 2001 tu žilo 12 426 obyvateľov (2001), z toho bolo takmer 68 % Chorvátov, 3 % Talianov, 2 % Srbov a približne 27 % obyvateľov inej, resp. nezistenej národnosti.
Mesto bolo dlhé obdobie najväčším banským obvodom v Chorvátsku. Celkovo tu fungovali štyri bane na uhlie. Baňa neďaleko centra mesta bola zatvorená v 50. rokoch, posledná v okolí až v roku 1989.
Vodnjan

Vodnjan () je mesto v Chorvátsku na polostrove Istria. V roku 2001 tu žilo 5 651 obyvateľov (2001), z toho bolo takmer 56 % Chorvátov, 20 % Talianov, 4 % Rómov, 3 % Srbov a približne 17 % obyvateľov inej, resp. nezistenej národnosti.
Členenie mesta.
Mesto Vodnjan sa člení na štyri časti:
Novigrad (Istrijská župa)

Novigrad () je mesto v Chorvátsku na polostrove Istria. V roku 2001 tu žilo 4 002 obyvateľov, z toho bolo takmer 70 % Chorvátov, 13 % Talianov, 3 % Albáncov, 3 % Srbov, 0,15 % Slovákov a približne 11 % obyvateľov inej, resp. nezistenej národnosti.
Členenie mesta.
Mesto Novigrad sa člení na päť časti:
Novigrad

Novigrad môže byť:
Majstrovstvá klubov FIFA 2010 – Finále

Na Majstrovstvách klubov FIFA 2010 sa konalo finále 18. decembra na štadióne Zayed Sports City v Abú Zabí. Tu sa stretli taliansky klub Inter Miláno a konžský klub TP Mazembe. Zápas vyhral Inter keď porazil TP Mazembe rozdielom triedy 3-0. Hneď na začiatku zápasu medzi 13. a 17. minútou strelil dva rýchle góly Goran Pandev a Samuel Eto’o. V 85. minúte zvýšil náskok Interu Jonathan Biabiany na 3-0. Inter získal premiérový titul na tomto podujatí.
Brandon Kroeger

Brandon Kroeger (* 1971, Hanna, Alberta) bol prvým bubeníkom kanadskej rockovej skupiny Nickelback a bratranec Chada Kroegera a Mika Kroegera. So skupinou spolupracoval pri nahraní albumu "Curb" vydaného v roku 1996 a EP "Hesher". So skupinou si tiež zahral turné propagujúce album "Curb" v roku 1997.
Znechutený nedostatkom úspechu skupiny a tlakom manželky opustil Nickelback tesne pred začatím nahrávania albumu "The State". V súčasnosti pracuje v svojom rodnom meste, po opustení skupiny sa už k inej nepridal.
Rock am Ring

Rock am Ring je rockový hudobný festival, ktorý sa každoročne koná v Nemecku na pretekárskom okruhu Nürburgring od roku 1985. Je to najväčší hudobný festival v Nemecku a jeden z najväčších festivalov v Európe.
Na 20. ročníku organizovanom v dňoch 2. až 4. júna 2006 vystúpili interpreti: Metallica, Guns N’ Roses, Angels &amp; Airwaves, Trivium, Alter Bridge, Avenged Sevenfold, Cradle of Filth, Depeche Mode, Placebo, Morrissey, Franz Ferdinand, Korn, Deftones, Editors, Die Ärzte, Nelly Furtado, Sportfreunde Stiller, Kaiser Chiefs, Tool, Jamiroquai, Dir en grey, Atreyu, In Flames, Opeth, Bloodhound Gang, Kagerou, Danko Jones, Bullet for My Valentine a Alice in Chains.
V roku 2007 sa festival Rock am Ring konal v dňoch 1. až 3. júna. Toho roku si zahrali: Linkin Park, Good Charlotte, The Smashing Pumpkins, Die Ärzte, The White Stripes, Muse, Beatsteaks, Billy Talent, Mando Diao, Evanescence, Korn, Wir sind Helden, Slayer, Velvet Revolver, Travis, Dave Matthews Band, The Hives, Arctic Monkeys, My Chemical Romance, Kaiser Chiefs, M.I.A., Jan Delay &amp; Disco No.1, The Kooks, Wolfmother, Stone Sour, 30 Seconds to Mars, Maxïmo Park.
Zoznam pterosaurov

Toto je zoznam pterosaurov.
Rexall Place

Rexall Place je hokejový štadión v Edmontone, v Kanade. V rokoch 1974 až 1995 sa hala nazývala Northlands Coliseum, v rokoch 1995 až 1998 Edmonton Coliseum, v rokoch 1998 až 2003 Skyreach Centre a od roku 2003 hala nesie súčasný názov. Pred halou stojí socha Wayna Gretzkeho, jedného z najlepších hokejistov, ktorí hrali okrem iného v tíme Edmonton Oilers, teda v tíme, ktorý hrá svoje domáce zápasy v tejto hale.
Živé nahrávky.
Nasledujúce skupiny v hale nahrali živé albumy, filmy alebo videá:
Lineárny funkcionál

Lineárny funkcionál alebo lineárna forma alebo konvektor je v matematike lineárne zobrazenie z množiny vektorov daného vektorového priestoru do množiny jeho skalárov. Inými slovami, lineárny funkcionál je funkcionál, ktorý je súčasne lineárnym zobrazením.
Definícia.
Nech "V" je vektorový priestor nad poľom "F". Zobrazenie formula_1 sa nazýva lineárny funkcionál vo "V", ak platí:
Tieto dve podmienky možno ekvivalentne prepísať do podmienky
Uvedenú definíciu teda možno preformulovať tak, že "f" je lineárne zobrazenie z "V" do "F".
Príklady.
Lineárne funkcionály v R"n".
Uvažujme o euklidovskom priestore formula_5. Predpokladajme, že vektory priestoru formula_5 sú reprezentované ako stĺpcové vektory typu
Potom každý lineárny funkcionál možno zapísať v tvare
Predchádzajúci výraz možno ekvivalentne zapísať ako maticový súčin
To znamená, že lineárne funkcionály na formula_5 môžu byť reprezentované ako "n"-rozmerné riadkové vektory formula_11.
Integrály.
Typickým príkladom lineárnych funkcionálov sú lineárne funkcionály na vektorových priestoroch funkcií. Príkladom takéhoto lineárneho funkcionálu môže byť napríklad Riemannov integrál chápaný ako zobrazenie na vektorovom priestore spojitých reálnych funkcií na intervale formula_12. Môžeme teda definovať funkcionál "I" ako
Linearitu funkcionálu možno overiť nasledujúcim spôsobom:
Buje

Buje (, ) je mesto v Chorvátsku na polostrove Istria. V roku 2001 tu žilo 5 340 obyvateľov, z toho bolo 45 % Chorvátov, 30 % Talianov, 3 % Slovincov, 3 % Srbov a 19 % obyvateľov inej, resp. nezistenej národnosti.
Členenie mesta.
Mesto Buje sa člení na 26 častí:
Baredine "(Baredine)", Bibali "(Bibali)", Brdo "(Collalto)", "Brič (Briz)", Buje "(Buie d'Istria)", Buroli "(Buroli)", Bužin "(Busin)", Gamboci "(Gambozzi)", Kaldanija "(Caldania)", Kanegra "(Canegra)", Kaštel "(Castel Venere)", Krasica "(Crasizza)", Kršete "(Carsette)", Kućibreg "(Cucibreg)", Lozari "(Lozari)", Marušići "(Marussici)", Merišće "(Merischie)", Momjan "(Momiano)", Oskoruš "(Oscorus)", Plovanija "(Plovania)", Sveta Marija na Krasu "(Madonna del Carso)", Škrile "(Scrile)", Škudelini "(Scudelin)", Triban "(Tribano)" a Veli Mlin "(Molino Grande)".
Bale

Bale (, ) je obec v Chorvátsku na polostrove Istria. V roku 2001 tu žilo 1 225 obyvateľov, z toho bolo 60 % Chorvátov, 28 % Talianov, 1 % Srbov a 11 % obyvateľov inej, resp. nezistenej národnosti.
Členenie obce.
Obec Bale sa člení na tri časti:
Sveti Lovreč

Sveti Lovreč (v minulosti "Sveti Lovreč Paženatički", ) je obec v Chorvátsku na polostrove Istria. V roku 2001 tu žilo 1 408 obyvateľov, z toho bolo 75 % Chorvátov, 2 % Talianov a 23 % obyvateľov inej, resp. nezistenej národnosti.
Členenie obce.
Obec Sveti Lovreč sa delí na 24 častí ("naselja"):&lt;br&gt; 
Čehići "(Villa Cecchi)", Frnjolići "(Pertinazzi)", Heraki "(Cheriachi)", Ivići "(Ivici)", Jakići I "(Iacchi)", Jurcan "(Iurzani)", Kapovići "(Capovici)", Knapići "(Villa Cnappi)", Kršuli "(Chersola)", Krunčići "(Mattosovi)", Lakovići "(Lacovi)", Lovreča "(Lovrezza)", Medaki "(Medachi)", Medvidići "(Medivici)", Orbani "(Orbani)", Pajari "(Paiari)", Perini "(Perini)", Radići "(Radici)", Rajki "(Raichi)", Selina "(Villanova)", Stranići kod Svetog Lovreča "(Stranici di San Lorenzo)", Sveti Lovreč "(San Lorenzo del Pasenatico)", Vošteni "(Voschioni)" a Zgrabljići "(Sgrabici)".
Otto Ludwig Hölder

Otto Ludwig Hölder (* 22. december 1859, Stuttgart, Nemecko - † 29. august 1937, Lipsko) bol nemecký matematik. Zaoberal sa predovšetkým teóriou grúp a Fourierovými radmi.
Hölder jeden rok študoval na polytechnike v Stuttgarte a vzápätí, od roku 1877 na univerzite v Berlíne. Medzi jeho profesorov v Berlíne patrili matematici ako Carl David Tolmé Runge, Karl Weierstrass, Leopold Kronecker, či Ernst Kummer. Jeho prácu v algebre výrazne ovplyvnili predovšetkým Kroneckerove prednášky. Dizertačnú prácu obhájil v roku 1882 na univerzite v Tübingene, jeho školiteľom bol Paul Du Bois-Reymond.
Je známy predovšetkým vďaka tzv. Hölderovej nerovnosti, ktorá je zovšeobecnením Cauchyho-Schwarzovej nerovnosti. Je tiež spoluobjaviteľom Jordanovej-Hölderovej vety a Hölderovej vety, ktorá hovorí, že gama funkcia nevyhovuje žiadnej algebraickej diferenciálnej rovnici. Hölderova podmienka je zas zovšeobecnením Lipschitzovej podmienky. Je tiež autorom konceptu Hölderovovho priemeru, ktorý je zovšeobecnením klasických (pytagorejských) priemerov, ako aritmetický priemer, geometrický priemer, či harmonický priemer.
Karlobag

Karlobag () je obec v Chorvátsku v Licko-senjskej župe. V roku 2001 tu žilo 1 019 obyvateľov, z toho bolo 92 % Chorvátov, 8 % obyvateľov inej, resp. nezistenej národnosti.
Obyvateľstvo.
V obci v roku 2001 žilo 1 019 obyvateľov. Ich rozdelenie do jednotlivých častí (osád) bolo nasledovné:
Adasaurus

Adasaurus je vyhynutý rod malého (necelé dva metre dlhého) dromeosaura, žijúceho v období vrchnej kriedy (pred približne 72 až 66 Ma) na území dnešného Mongolska (púšť Gobi). 
Tento dinosaurus je známy z pozostatkov dvoch jedincov. Typový a doteraz jediný známy druh Adasaurus mongoliensis opísal mongolský paleontológ Rinčengijn Barsbold v roku 1983.
V rámci čeľade Dromaeosauridae je radený do podčeľade Dromaeosaurinae, hoci podľa niektorých nedávnych štúdií by mohol byť členom podčeľade Velociraptorinae. 
Žil po boku niektorých ďalších dinosaurov vrátane rodov Tarbosaurus a Anserimimus.
V (seriál z roku 2009)

V je americký vedecko-fantastický televízny seriál, remake rovnomenného seriálu z roku 1983 vytvoreného Kennethom Johnsnom. Dej hovorí o príchode technicky vyspelých mimozemšťanov na Zem, ktorí spočiatku prichádzajú v mieri, no majú nekalé úmysly.
Grožnjan

Grožnjan (, ) je obec v Chorvátsku na polostrove Istria. V roku 2001 tu žilo 785 obyvateľov, z toho bolo 51 % Talianov, 26 % Chorvátov a 23 % obyvateľov inej, resp. nezistenej národnosti.
Členenie obce.
Obec Grožnjan sa delí na 10 častí ("naselja"): Antonci "(Antonzi)", Bijele Zemlje "(Terre Bianche)", Grožnjan "(Grisignana)", Kostanjica "(Castagna)", Kuberton "(Cuberton)", Makovci "(Macovazzi)", Martinčići "(Villamorosa)", Šterna "(Sterna)", Vrnjak "(Vergnacco)" a Završje "(Piemonte d'Istria)".
Brtonigla

Brtonigla (, , ) je obec v Chorvátsku na polostrove Istria. V roku 2001 tu žilo 1 579 obyvateľov, z toho bolo 46 % Chorvátov, 37 % Talianov a 17 % obyvateľov inej, resp. nezistenej národnosti.
Členenie obce.
Obec Brtonigla sa delí na päť častí ("naselja"): Brtnoigla "(Verteneglio)", Fiorini "(Fiorini)", Karigador "(Carigador)", Nova Vas "(Villanova)", Radini "(Radini)".
Live at Home

Live at Home je prvé koncertné DVD kanadskej rockovej skupiny Nickelback. Obsahuje živý koncert, ktorý sa konal dňa 25. januára 2002 v športovej hale Rexall Place v Edmontone v rámci svetového turné Silver Side Up Tour. Počas koncertu bolo v hale približne 25 000 ľudí. Skupina zahrala 5 skladieb z albumu "The State" a drvivú väčšinu z albumu "Silver Side Up". Skupina tiež zahrala coververziu skladby „Mistake“ od skupiny Big Wreck a pieseň „It Ain't Like That“ skupiny Alice in Chains pochádzajúcu z albumu "Facelift" z roku 1990. V tejto piesni spieval a hral na gitaru spevák skupiny Alice in Chains, Jerry Cantrell. Koncert trval takmer 2 hodiny. Celkovo obsahuje zoznam skladieb 14 piesní. Koncert bol nahraný vo formáte Stereo a 5.1 Surround Sound.
Premiéra DVD sa uskutočnila 29. októbra 2002. Distribúciu albumu zabezpečilo vydavateľstvo The Island Def Jam Music Group. DVD "Live at Home" získalo v Spojených štátoch zlatú platňu od organizácie RIAA. V Kanade DVD získalo dvakrát platinu. DVD obsahuje aj ukážky z iných koncertov, rozhovory z členmi skupiny, ukážky zo zákulisia a tri hudobné videá. Producentmi DVD boli Amber Cordero, Rick Parashar, Mike Sarkissian, Lewis Weinstein a tiež skupina Nickelback.
V roku 2005 sa na trhu objavila špeciálna edícia albumu "Silver Side Up" obsahujúca okrem štandardného CD aj DVD tohto koncertu.
Kráľovské pole s pomníkom Přemysla Oráča

Kráľovské pole s pomníkom Přemysla Oráča je česká národná kultúrna pamiatka. Skladá sa z "Kráľovského poľa" a na ňom vybudovaného "pomníka Přemysla Oráča". Leží blízko obce Stadice, šesť kilometrov juhozápadne od mesta Ústí nad Labem. Za národnú kultúrnu pamiatku bolo Kráľovské pole s pomníkom Přemysla Oráča vyhlásené v roku 1962.
Kráľovské pole.
Kráľovské pole () je historické miesto, z ktorého bol podľa legendy povolaný Přemysl Oráč, zakladateľ českého kniežacieho a neskôr kráľovského rodu Přemyslovcov, na český kniežací stolec. Rozmery Kráľovského poľa slúžili v stredoveku ako základ českej poľnej miery.
Pomník Přemysla Oráča.
V roku 1841 dal na Kráľovskom poli vybudovať gróf E. Nostic podľa návrhu architekta F. Staumanna pomník Přemysla Oráča. Pomník tvorí kamenný podstavec, na ktorom stojí pluh zo železnej liatiny. Na prednej a zadnej strane podstavca sa nachádzajú železné reliéfy od Josefa Maxa zobrazujúce stretnutie Přemysla Oráča s posolstvom od kňažnej Libuše a jeho príchod na Vyšehrad. Na ľavej strane podstavca sa nachádza nápis „"ZDE OD PLUHU PŘEMYSL k WÉWODSTWJ POWOLÁN. WZDĚLANY MDCCCXLI."“. Na pravú stranu podstavca bol doplnený v roku 1945 nápis „"VLÁDA VRÁTILA SE DO RUKOU TVÝCH, Ó LIDE ČESKÝ. 1945"“.
Majstrovstvá klubov FIFA 2011

Majstrovstvá klubov FIFA 2011 bol ôsmy ročníkom majstrovstiev klubov FIFA, už po piatykrát v Japonsku. Turnaj začal 8. decembra a skončil 18. decembra. Víťazom sa stal španielsky klub FC Barcelona, keď vo finále porazil brazílsky klub Santos FC 4 - 0. Najlepším strelcom sa stal Argentínčan Lionel Messi a Brazílčan Adriano Correia s dvoma gólmi. Najužitočnejším hráčom turnaja sa stal Lionel Messi. Zápas o tretie miesto vyhral katarský klub Al-Sadd.
Platinová platňa

Platinová platňa je ocenenie, ktoré udeľuje hudobné vydavateľstvo svojmu interpretovi za úspešný predaj jeho diel.
Termín platinová platňa vznikol v roku 1968 kvôli albumu "In-A-Gadda-Da-Vida" od americkej skupiny Iron Butterfly.
HC Olomouc

HC Olomouc je český hokejový klub.
História.
V roku 1955 bol založený klub Spartak Moravia Olomouc, ktorý hrával krajskú súťaž a hneď v prevej sezóne ho vyhral a postúpil do 2. NHL. V roku 1971 klub postúpil aj do 1. NHL, v ktorej sa hrával až do roku 1991, keď postúpil do česko-slovenskej extraligy. V sezóne 1993/94 sa klub stal majstrom extraligy. V roku 1997 odpredal klub licenciu na extraligu klubu z Karlových Varov. V roku 1999 klub predal aj prvoligovú licenciu a hokej sa v meste nehral na seniorskej úrovni až do roku 2001, keď klub kúpil licenciu pre 2. NHL. Tú v nasledujúcej sezóne vyhral a postúpil do 1. NHL. Od roku 2006 je bývalý reprezentant Jiří Dopita majoritným vlastníkom klubu.
Hrad Rabí

Hrad Rabí je zrúcanina hradu ležiaca v rovnomennej obci na vyvýšenom ostrohu nad riekou Otavou v nadmorskej výške 540 metrov asi 8 kilometrov severovýchodne od mesta Sušice.
Od začiatku 14. storočia stála na mieste dnešného hradu tvrdza pánov z Velhartic. V júni 1421 bola obliehaná a dobytá husitmi; pri obliehaní prišiel o druhé (pravé) oko Jan Žižka. V 15. storočí prebehla rozsiahla prestavba, pri ktorej bola rozšírená rozloha hradu a bolo zosilnené jeho opevnenie. Uprostred bol postavený donjon s obytnou i obrannou funkciou, celková rozloha hradu (asi 1 hektár, ide o najväčší hrad v Čechách) bola rozdelená na tri časti, ktoré bolo možné brániť samostatne. V roku 1498 bola dokončená hradná kaplnka. 
Hrad bol vyplienený počas tridsaťročnej vojny a v 18. storočí vyhorel. Čiastočne bol renovovaný od roku 1920. V súčasnosti je prístupný verejnosti, v rekonštruovaných priestoroch je malé múzeum. V roku 1978 bol vyhlásený za národnú kultúrnu pamiatku.
Toponymum

Toponymum (iné názvy:geografický názov, zemepisný názov, zemepisné vlastné meno, geonymum, miestny názov, miestne meno) je vlastné meno topografického objektu, teda vlastné podstatné meno neživého objektu alebo javu pevne fixovaného v krajine, napr. názov svetadielu, štátu, pohoria, rieky, ľudského sídla atď. Toponymami sa okrem geografie zaoberá jazykovedný odbor toponomastika. 
Charakteristika.
Zemepisné názvy (toponymá, geonymá) sa vzťahujú na osídlené alebo neosídlené miesta v teréne a majú svoju časovú i priestorovú dimenziu. Ich rozloženie v teréne predstavuje toponymický kontext, pričom skutočný stav zastupuje mapa. Preto patrí kartografické spracovanie k metóde toponymického výskumu. Geonymá sa na rozdiel od apelatív (všeobecné podstatné mená: hrach, cibule, kapusty) vyskytujú v jazykovej podobe ako jednotliviny (Hrachovisko, Cibuľnica, Kapustnica). Na mapách sa musia zachytiť nielen reprezentanti prírodných javov, ale ich úplné súbory, ktoré podmienili vznik geoným (napr. pri názve "Hrubá hora" – zaznamenáva sa charakter porastu, šírka, výška…).
Pri pomenúvaní sa jeden z charakteristických znakov objektu stáva pomenovacím motívom a vlastným menom tohto objektu sa stáva slovo (slovné spojenie), ktorého lexikálny (apelatívny) význam v danej jazykovej situácii najlepšie zodpovedá pomenovacej potrebe.
Po vzniku vlastného mena sa lexikálny význam pôvodného apelatíva stáva postupne irelevantným. Vlastné mená predstavujú takto osobitú a špecifickú časť slovnej zásoby. Iba z terénnych názvov možno dnes získať údaje o nárečových ekvivalentoch, ktoré sú takto významnými dokladmi o pestovaní kultúrnych rastlín napr.: chmeľu, konope, kapusty na Slovensku, ale sú aj cennými dokladmi pri skúmaní vývinu a členenia slovenských nárečí.
Motivácia, ktorá je podnetom pri vzniku vlastného mena predstavuje istý spôsob výberu, príznaku, vlastnosti alebo okolnosti. Tvorba toponým je motivovaná predovšetkým na základe geografických a geologických príznakov, z historického hľadiska, ovplyvňuje ju aj spoločenský alebo obyvateľský charakter územia a napokon ich význam môže vysvetľovať i povera, legenda či povesť.
Live at Sturgis 2006

Live at Sturgis 2006 je druhé koncertné DVD kanadskej rockovej skupiny Nickelback. Bolo vydané 2. decembra 2008. Prvé koncertné DVD skupiny Nickelback bolo "Live at Home" z roku 2002. DVD bolo vydané vydavateľstvom Coming Home Studios. Za produkciu boli zodpovední Jack Gulick, Daniel E. Catullo III a skupina Nickelback. DVD získalo v Spojených štátoch zlatú platňu.
Popis DVD.
DVD bolo nahrané v roku 2006 v Sturgis v Južnej Dakote v rámci turné All The Right Reasons Tour. Bolo nahrané počas koncertu skupiny pre motocyklové preteky Rockin' The Rally Show. Nakrútené bolo 15 kamerami vo formáte HD. Na koncerte odohrala skupina 13 piesní, z ktorých sa na DVD dostalo 12. Tentokrát sa na zoznam skladieb nedostala žiadna pieseň z albumu "The State". Viac ako polovica piesní zaradených na DVD pochádza z albumu "All The Right Reasons". Spočiatku malo byť DVD vydané na trh v roku 2007, ale nakoniec sa rozhodlo, že bude vydané po vydaní albumu "Dark Horse". Ide o prvé DVD nahrané spoločne s bubeníkom Danielom Adairom.
JBL

JBL je americká spoločnosť vlastnená skupinou Harman International, ktorá vyrába audio zariadenia v celosvetovom meradle.
Spoločnosť bola založená v roku 1946 a spočiatku vyrábala reproduktory a podobné elektronické zariadenia. V súčasnej dobe je JBL americkým lídrom v oblasti profesionálnych zvukových systémov. Továrne vyrábajú tiež populárne domáce audio zariadenia a audio zariadenia do automobilov. Názov JBL vznikol z prvých písmen zakladateľa Jamesa Bullough Lansinga, ktorý ako prvý ozvučil film v histórii kinematografie.
Texaco

Texaco ("Texas Company") je americký koncern palivového priemyslu a prevádzkovateľ siete čerpacích staníc v celých Spojených štátoch a ďalších krajinách sveta (západná časť Afriky, Latinská Amerika, Európa, Spojené kráľovstvo). Je tiež vlastníkom značky motorových olejov Havoline. Spoločnosť bola vytvorená v Beaumonte v Texase (ako "The Texas Fuel Company") v roku 1901 cez newyorského podnikateľa Arnolda Schlaeta. V minulosti za zúčastňovala projektov na dobývanie ropy a výroby nikel-metalhydových batérií pre príslušenstvo do automobilov pričom bola kritizovaná za svoje ekologicky nešetrné praktiky. Spoločnosť mala svoje sídlo v Harrison v štáte New York v blízkosti White Plains do roku 2001, keď sa spoločnosť zlúčila s energetickou korporáciou Chevron Corporation.
Stara Pryluka

Stara Pryluka () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1146. Žije tu 1 575 obyvateľov (z roku 2001).
Incident vo Venle

Incident vo Venle alebo incident vo Venlo bol únos troch dôstojníkov tajnej spravodajskej služby Veľkej Británie (2) a Holandska (1) nemeckou SS, ktorý sa uskutočnil krátko po začatí druhej svetovej vojny, 9. novembra 1939, v blízkosti holandsko-nemeckej hranice pri meste Venlo. Miestom incidentu sa stala kaviareň "Café Backus", ktorá sa nachádza na holandskej strane niekoľko metrov za hraničnou závorou.
Priebeh incidentu.
Major Richard Henry Stevens a kapitán Sigismund Payne Best boli dôstojníkmi anglickej tajnej služby Secret Intelligence Service, ktorý v Holandsku, na jeseň v roku 1939, mali nadviazaný kontakt s domnelou opozíciou Adolfa Hitlera z kruhov Wehrmachtu. Londýn týmto vyjednávaniam venoval zvýšenú pozornosť na najvyšej úrovni. Britský premiér Arthur Neville Chamberlain a minister zahraničných vecí Lord Halifax videli šancu na skoré ukončenie vojny, v zlikvidovaní Adolfa Hitlera vedením Wehrmachtu.
 Hitlerovými odporcami, s ktorými britskí agenti stáli v kontakte, v skutočnosti boli nemeckí tajní agenti pod vedením Waltera Schellenberga. Jeden deň po atentáte Georga Elsera na Adolfa Hitlera v mníchovskej pivničnej pivárni "Bürgerbräukeller", 9. novembra 1939, nemecké špeciálne komando SS pod velením sturmbannführera Alfreda Naujocksa, na stretnutí pri holandských hraniciach zadržali. Príslušníka holandskej tajnej služby poručíka Dirk Klopa a britských agentov Stevensa a Besta uniesli do Nemecka, pričom holandský príslušník na následky strelných zranení pri prevoze do Düsseldorfu v Düsseldorfe podľahol. V Nemecku oboch agentov prezentovali verejnosti prostredníctvom médií ako zodpovedných za Elsterov mníchovský atentát. Z Berlína riadil operáciu šéf nemeckej tajnej služby Reinhard Heydrich.
Následky incidentu.
Incident vo Venlo ochromil a znehodnotil značnú časť britskej špionážnej siete v Západnej a Strednej Európe. Takisto zapríčinil fakt, že západné mocnosti až do skončenia vojny na podobné aktivity odbojových snáh proti Hitlerovi reagovali veľmi skepticky. Johan W. van Oorschot riaditeľ holandskej tajnej služby odstúpil z funkcie. V máji 1940 bol pre Hitlera incident vo Venlo zámienkou na prepadnutie a obsadenie Holandska. Obidvom britským agentom sa podarilo prežiť internáciu v koncentračných táboroch Sachsenhausen a Dachau a v roku 1945 sa dostali na slobodu. V roku 2009 bol ministerstvom zahraničných vecí Veľkej Británie zverejnení spis s archívnym číslom FO 371/23107, ktorý mal byť pôvodne tajný do roku 2015, v ktorom je zdokumentovaná úloha britskej vlády pri vyjednávaniach s fingovanými odporcami Adolfa Hitlera.